ยาเม็ดคุมกำเนิดชนิดฮอร์โมนรวมเริ่มกินครั้งแรกเมื่อไหร่ครับ และกินอย่างไรครับ
สวัสดีค่ะ แน็ค,การเริ่มทานยาเม็ดคุมกำเนิดเป็นแผงแรกนั้น ให้ทานภายใน 1-5 วัน นับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน แล้วจึงมีเพศสัมพันธ์ได้หากเป็นยาคุมกำเนิดชนิด 21 เม็ด เมื่อทานคุมจนครบ 21 เม็ดแล้ว ก็ให้เว้นระยะไป 7 วัน ก่อนที่จะเริ่มทานยาแผงใหม่ แต่หากเป็นยาคุมกำเนิดชนิด 28 เม็ด เมื่อทานยาคุมครบ 28 เม็ด ก็ให้เริ่มทานยาแผงใหม่ต่อไปได้เลยค่ะ